PATVIRTINTA

Gimnazijos direktoriaus įsakymu

2021-02-05 Nr. V-13

1. **BENDROSIOS NUOSTATOS**

1. Šiame veiklos plane nurodomi pagrindiniai gimnazijos veiklos tikslai siekiant kokybiško ugdymo. Pagrindinis veiklos plano siekis – numatyti veiklas, kurios padės įgyvendinti gimnazijos strategiją bei keliamus reikalavimus ir tobulinti gimnazijos veiklą.

2. 2021 m. gimnazijos veiklos planas parengtas vadovaujantis Babtų gimnazijos strateginiu planu 2019–2021 metams, veiklos kokybės įsivertinimo rezultatais ir gimnazijos veiklos kokybės išorės vertinimo ataskaita. Veiklos planas (toliau VP) reglamentuoja visos gimnazijos bendruomenės veiklą. Šio plano turinio kūrimas grindžiamas mokyklos bendruomenės bendradarbiavimu ir demokratinėmis nuostatomis.

**2. 2020 METŲ VEIKLOS ANALIZĖS APIBENDRINIMAS**

3. 2020 m. gimnazijos veikla buvo vykdoma pagal VP, kuriame numatytos įvairios priemonės pasirinktų sričių tobulinimui.

4. Praėjusiais metais buvo įgyvendinami 2 tikslai:

4.1. Tobulinti ugdymo(si) kokybę.

4.2. Formuoti brandžią ir pilietiškai aktyvią asmenybę.

Šiems tikslams įgyvendinti veiklos programoje buvo numatytos 86 priemonės. Per visus metus buvo įgyvendinta 58 proc. veiklos programoje numatytų priemonių (50 priemonių), 42 proc. veiklų yra nepabaigtos įgyvendinti.

4.1. Įgyvendinant **1-ąjį tikslą** buvo atlikta dauguma numatytų darbų, kai kurios priemonės neįgyvendintos dėl ekstremalios situacijos paskelbimo šalyje.

Gimnazijoje 2020 m. įgyvendintos mokinių motyvacijos stiprinimo priemonės darė poveikį mokinių mokymosi motyvacijai bei akademiniams pasiekimams. 2020 m. NŠA parengtoje mokyklų pažangos apklausoje 94 proc. Babtų gimnazijos mokinių sutiko su teiginiu, kad jiems yra svarbu mokytis (2019 m. su šiuo teiginiu sutiko 91 proc. mokinių). Mokinių lankomumo stebėsena ir pamokų nelankymo prevencija leido išlaikyti praleistų be pateisinamos priežasties pamokų skaičių vienam mokiniui panašiai kaip ir praeitais mokslo metais. Neplanuotas nuotolinio mokymo organizavimas pirmajame karantino etape kuriam laikui pablogino mokinių lankomumo rodiklius (vienam mokiniui teko 1,3 nepateisinta pamoka per mokslo metus, pernai metais buvo 0,96 pamokos). Gimnazijos VGK išanalizavo nuotolinių pamokų nelankymo priežastis bei ėmėsi priemonių, todėl antrojo karantino metu į nuotolines pamokas jau nesijungė tik pavieniai mokiniai. Išsprendus mokinių lankomumo problemas, skiriant papildomą dėmesį asmeninei mokinių pažangai ir pagalbai mokantis (nuo 2019-10-01 papildomai įsteigta 0,5 etato mokytojo padėjėjo), pasiekta, kad 2019–2020 m. m. gimnazijos mokinių metinis pažangumas pagerėjo iki 98,8 proc. (2018–2019 m. m. buvo 96,1 proc.), o mokymosi kokybė – iki 53,9 proc. (2018–2019 m. m. buvo 52,9 proc.). Nors mokinių, išlaikiusių valstybinius brandos egzaminus, skaičiaus vidurkis sumažėjo nuo 94,2 proc. 2018–2019 m. m. iki 91,7 proc. 2019–2020 m. m., tačiau šis rodiklis vis tiek yra aukštesnis nei visų Kauno rajono savivaldybės mokinių VBE vidurkis (rajone 88,7 proc.). 2019–2020 m. m. 62,1 proc. Babtų gimnazijos abiturientų VBE gavo 36–100 balų įvertinimus (pernai metais tokių įvertinimų buvo 58,9 proc.), o Kauno rajono savivaldybės 36–100 įvertinimų vidurkis 2019–2020 m. m. buvo 56,4 proc. 2019–2020 m. m. 5 abiturientai gavo aukščiausius 100 balų įvertinimus.

Gerindami pamokos kokybę gimnazijos mokytojai mokėsi drauge ir vieni iš kitų: dalydamiesi patirtimi apskritųjų stalų diskusijų metu (organizavo kiekviena metodinė grupė), įgyvendindami sumanymus ir projektus (įgyvendinti 29 projektai), studijuodami metodinę literatūrą, vesdami atviras ir stebėdami kolegų pamokas (iš viso buvo pravesta 8 atviros pamokos). Sąmoningas ir kryptingas mokymasis vyko įvairiose laikinose mokytojų komandose (sudaryta 10 laikinųjų darbo grupių). Organizuotas mokytojų bendras mokymasis, skirtas akiračiui plėsti ir mokinių ugdymo turiniui praturtinti ir aktualizuoti (per metus organizuoti 4 bendri mokymai visiems gimnazijos mokytojams šiomis temomis: „Emociniai (EQ) poreikiai komunikacijoje/socialinių kompetencijų kėlimas“, „Mokytojų ir pagalbos mokiniui specialistų skaitmeninio raštingumo kompetencijos tobulinimas“, „Saugios aplinkos mokykloje kūrimas“, „Didelį mokymosi potencialą turintys vaikai: ypatumai, atpažinimas, ugdymas“. Visos įgyvendintos priemonės lėmė, kad administracijai įvykdžius mokytojų pamokų stebėjimą, apibendrinant buvo fiksuota, jog pamokose gimnazijos mokytojai geba sudominti mokinius, sudaro sąlygas saviraiškai ir kūrybiškumui plėtoti, naudoja mokinių amžių ir galimybes atitinkančius metodus, tinkamai parenka priemones, išnaudoja erdves. Tobulinimui mokytojams buvo pasiūlyta apgalvoti mokinių įsivertinimo organizavimą pamokose bei individualių mokinių lygį atitinkančių pamokos uždavinių kėlimą, ugdyti mokinių savivaldų mokymąsi. Mokytojų vedamos įdomesnės pamokos lėmė, kad 2020 m. NŠA organizuotoje mokyklų pažangos anketoje 85 proc. mokinių sutiko su teiginiu, kad pamokose jie skatinami bendradarbiauti. Nuo 2020 metų kartu NŠA pradėtas įgyvendinti gabių vaikų projektas „Mokinių gebėjimų atskleidimo ir jų ugdymo kokybės plėtra“ leido identifikuoti gimnazijoje ugdomus aukštą mokymosi potencialą turinčius mokinius ir suplanuoti jų gebėjimus atitinkantį ugdymo tyrinį. Šis projektas bus toliau įgyvendinamas 2021 m.

4.2. **2-jam tikslui** („Formuoti brandžią ir pilietiškai aktyvią asmenybę“) pasiekti buvo numatyta 30 priemonių, dauguma jų buvo įgyvendintos.

Įgyvendinant šį tikslą, gimnazijoje buvo siekiama, kad mokiniai suvoktų savo asmenybės unikalumą, žinotų savo gabumus ir polinkius, pasitikėtų savo jėgomis, nebijotų iššūkių – juos priimtų kaip naujas mokymosi bei veiklos galimybes. Todėl buvo skatinamas tėvų ir mokytojų bendradarbiavimas, siekiant mokinio asmenybės ūgties: organizuoti pozityvios tėvystės mokymai mokinių tėvams su VŠĮ „Darnūs namai“, vyko atvirų durų diena tėvams (dalyvavo 49,15 proc. mokinių tėvų), tėvai įsitraukė į pamokų organizavimą (buvo pravesta 11 pamokų, kuriose dalyvavo mokinių tėvai, mokiniai supažindinti su šiuolaikinėmis profesijomis). Organizuota netradicinio ugdymo diena gimnazijos bendruomenei su Kauno r. Sveikatos biuru: akcija „Judu su seneliais“ (dalyvavo 132 mokiniai pradinukai su seneliais). Gimnazijoje vykdytos įvairios veiklos mokiniams skatino stiprios asmenybės formavimą: vyko rūkymo, alkoholio, narkotikų prevenciniai ir saviugdos užsiėmimai, 1–4; 5–8 kl. mokiniams klasių valandėlių metu mokytojai, klasių vadovai, švietimo pagalbos specialistai ir tėvai atvirai bei konstruktyviai padėjo vieni kitiems sprendžiant mokymosi ir elgesio problemas (vyko 8 Vaiko gerovės komisijos posėdžiai, 3 atvejų vadybos aptarimai). Mokiniai sėkmingai dalyvavo Kultūros paso užsiėmimuose, buvo organizuojamos „Judriosios pertraukos“ 1–4 kl. mokiniams. Visos įgyvendintos priemonės lėmė, kad mokiniai išmoko geriau valdyti save stresinėse situacijose, konstruktyviai spręsti problemas (sumažėjo mokinių tarpusavio konfliktų skaičius), tapo atsparesni neigiamoms įtakoms, sąmoningai rinkosi sveiką gyvenimo būdą. Mokinių apklausos metu paaiškėjo, kad per vienerius mokslo metus per 2 paskutinius mėnesius mokinių, patyrusių patyčias, sumažėjo 19 proc., o teigiančių, kad patinka eiti į mokyklą padidėjo 11 proc. (2019 m. buvo 52 proc., o 2020 m. – 63 proc.).

Vykdytas Babtų gimnazijos mokinių tarybos dalyvavimas Kauno rajono mokinių gerumo akcijoje „Atverkime širdis, renginių organizavimas ir pagalba bendruomenės nariams, vaiko gerovės centro „Gynia“ mokiniams, Muniškių senelių namų gyventojams. Buvo organizuojamos kryptingos gimnazijos vertybių ugdymo veiklos klasės bendruomenėse: susitarta dėl bendravimo taisyklių. Klasių valandėlių metu gimnazijos mokiniai sužinojo apie tolimesnio mokymosi ir karjeros galimybes. Didelė dalis mokinių buvo įtraukti į fizinės ir psichinės sveikatos stiprinimo užsiėmimus, bendradarbiaujant su švietimo pagalbos specialistais (įgyvendinta prevencinė programa „Saugok ir gerbk mane“). Gimnazijoje organizuojamas meninio, technologinio, socialinio, humanitarinio ir gamtamokslinio ugdymo neformalusis švietimas – mokiniams pateiktos 24 neformaliojo švietimo programos (84,43 % mokinių užsiima neformaliojo vaikų švietimo veiklomis gimnazijoje ir/ar už jos ribų). Ugdymo veiklos organizuojamos Babtų LSDI instituto mokslo bazėje, Babtų muziejuje ir kitose edukacinėse aplinkose. Tęsiamos bendradarbiavimo tradicijos su savivaldybės institucijomis, seniūnija, policijos komisariatu, sveikatos priežiūros įstaigomis, nevyriausybinėmis organizacijomis.

Visos įgyvendintos priemonės lėmė, kad mokiniai vertina, jog gimnazijoje netrūksta įvairių įdomių būrelių ir renginių – projektų, akcijų, išvykų, varžybų, parodų ir kt., į juos įtraukiamos mokinių šeimos ir vietos bendruomenė. NŠA pateiktoje apklausoje 70 proc. gimnazijos mokinių sutinka, kad jie noriai dalyvauja mokyklos organizuojamoje socialinėje ir visuomeninėje veikloje, o 73 proc. sutinka, kad gimnazijoje atsižvelgiama į mokinių nuomonę. Tai rodo, kad gimnazija atlieka svarbų vaidmenį kuriant pozityvaus mokinių gyvenimo idėjas ir jį užpildo prasmingomis veiklomis.

5. **Išorės vertinimo** rekomendacijos.

2013 m. Babtų gimnazijoje vyko veiklos kokybės išorės vertinimas. Vertintojai išskyrė šiuos gimnazijos privalumus ir tobulintinus aspektus:

5.1. Gimnazijos stiprieji veiklos aspektai:

1. Tradicijos ir ritualai (1.1.2. – 3 lygis).
2. Klasių mikroklimatas (1.1.6. – 3 lygis).
3. Aplinkos jaukumas (1.3.3. – 3 lygis).
4. Partnerystė su kitomis institucijomis (1.4.2. – 3 lygis).
5. Mokyklos įvaizdis ir viešieji ryšiai (1.4.3. – 3 lygis).
6. Neformalusis švietimas (2.1.5. – 3 lygis).
7. Mokytojo aiškinimas pamokoje (2.3.3. – 3 lygis).
8. Namų darbų skyrimas ir tikrinimas (2.3.5. – 3 lygis).
9. Mokinių pasiekimai konkursuose, olimpiadose, varžybose (3.2.2. – 3 lygis).
10. Bendroji rūpinimosi mokiniais politika (4.1.1., 3.2.3. – 3 lygis).

5.2. Gimnazijos tobulintini veiklos aspektai:

1. Mokymosi poreikių tenkinimas atsižvelgiant į mokinių lūkesčius (2.5.1., 1.2.2. – 2 lygis).
2. Dalykų ryšiai ir integracija (2.1.3. – 1 lygis).
3. Mokytojo veiklos planavimas (2.2.1. – 2 lygis).
4. Išmokimo stebėjimas (2.3.4. – 2 lygis).
5. Atskirų mokinių pažanga (3.1.1. – 2 lygis).

Atsižvelgdama į išorės vertintojų rekomendacijas, 2021 m. tobulinimui gimnazija pasirinko tobulinti **atskirų mokinių pažangą, diferencijuojant ir individualizuojant turinį pagal mokinių gebėjimus.**

6.Veiklos kokybės **vidaus įsivertinimo** 2020 m. rezultatai.

Giluminiam tyrimui gimnazija pasirinko 2 raktinius žodžius: „Mokymosi įprasminimas“ (rodiklis 2.2.1. „Mokymosi lūkesčiai ir mokinių skatinimas“) ir „Pažangą skatinantis grįžtamasis ryšys“ (rodiklis 2.4.1. „Vertinimas ugdymui“). Atlikus šių raktinių žodžių giluminį įsivertinimą ir pristačius gautus duomenis mokytojų tarybos posėdyje, paaiškėjo, kad mokytojai pamokose tik iš dalies užtikrina, kad mokiniams informacija apie mokymąsi būtų informatyvi, asmeniška ir skatinanti kiekvieną mokinį siekti asmeninės pažangos. Todėl 2021 m. tobulinti buvo pasirinkta **vertinimo kriterijų aiškumas pamokoje.**

**3. 2021 M. VEIKLOS AKTUALUMO PAGRINDIMAS**

7. Išnagrinėjus Babtų gimnazijos situaciją pagal veiklos kokybės išorės vertinimo ir įsivertinimo rezultatus mokytojų tarybos, metodinių grupių posėdžiuose, numatyti uždaviniai ir priemonės tikslams įgyvendinti. Planuojamos veiklos siejamos su gimnazijos vizija, misija, strateginiais tikslais, atliktų tyrimų išvadomis, mokinių pasiekimų analize bei Bendrųjų ugdymo programų turiniu.

**4. 2021 M. TIKSLAI**

8. 2021 m. gimnazija išsikėlė šiuos tikslus:

8.1. Tobulinti pamokos planavimą, atsižvelgiant į asmeninius kiekvieno mokinio poreikius.

8.2. Pabaigti įgyvendinti 2019–2021 metų Strateginiame plane numatytas veiklas.

8.3. Parengti gimnazijos Strateginį planą 2022–2024 metams, į procesą įtraukiant visų gimnazijos bendruomenės atstovų narius.

1. **VEIKLOS TURINYS**

|  |
| --- |
| **1 tikslas. Tobulinti pamokos planavimą, atsižvelgiant į asmeninius kiekvieno mokinio poreikius (**pagal išorės vertinimo ir vidaus įsivertinimo rezultatus) |
| **Uždaviniai:** * 1. **Pamokos uždavinį sieti su pamatuojamais vertinimo kriterijais ir mokinių įsivertinimu pamokos pabaigoje.**
	2. **Diferencijuoti, individualizuoti ir suasmeninti pamokos turinį pagal mokinių poreikius ir gebėjimus.**
	3. **Tenkinti gabių mokinių ugdymosi poreikius, įgyvendinant projektą kartu su NŠA „Mokinių gebėjimų atskleidimo ir jų ugdymo kokybės plėtra“ (Nr. 09.2.2-ESFA-V-707-04-0001).**
 |
| Eil. Nr. | Priemonės pavadinimas | Numatomas rezultatas | Atsakingi vykdytojai, partneriai | Ištekliai | Laikas |
| * 1. **Pamokos uždavinį sieti su pamatuojamais vertinimo kriterijais ir mokinių įsivertinimu pamokos pabaigoje.**
 |
| 1.1.1. | Atlikti mokytojų pamokų stebėjimą, siekiant įvardinti geruosius pamokos planavimo pavyzdžius gimnazijoje. | Pagal individualų susitarimą su mokytojais stebėta ne mažiau kaip 1 kiekvieno mokytojo dėstomo dalyko pamoka. Fiksuoti gerieji pamokų planavimo pavydžiai gimnazijoje. | Direktorė R. Liagienė | Laiko, žmogiškieji | Kovas/ balandis arba per pirmą mėnesį grįžus į kontaktinį ugdymą |
| 1.1.2. | Organizuoti mokymus gimnazijos mokytojams apie pamokos uždavinių siejimą su pamatuojamais vertinimo kriterijais bei mokinių įsivertinimu. | Organizuotas 1 seminaras, kuriame dalyvauja ne mažiau kaip 90 proc. gimnazijos mokytojų. | Direktorė R. Liagienė | Laiko, žmogiškieji, mokinio krepšelio lėšos | Balandis  |
| 1.1.3. | Metodinėse grupėse dalintis gerąja mokytojų patirtimi apie vertinimo kriterijų skelbimą mokiniams ir jų įsivertinimą pamokoje. | Kiekviena metodinė grupė organizuoja ne mažiau kaip 1 mokytojų diskusiją, kurioje metodinės grupės nariai pasirinktinai pristato savo patirtį. Kiekvienas gimnazijos mokytojas pasirenka ne mažiau kaip vieną jam priimtiną formą gerosios patirties dalijimuisi su kolegomis.  | Metodinių grupių pirmininkai: R. ŠvelginaitėD. AniulienėJ. KuskevičienėM. DulskisL. Šiukštienė | Laiko, žmogiškieji | Pagal metodinių grupių planus |
| 1.1.4. | Pagal paskelbtus pamokos uždavinio vertinimo kriterijus išbandyti pasirinktą naują įsivertinimo įrankį pamokose. | Kiekvienas mokytojas išbando ne mažiau kaip 1 naują pamokos pasiekimų įsivertinimo įrankį, pagal kurį mokiniai įsivertina pamokos uždavinio įgyvendinimą. | Kiekvienas gimnazijos mokytojas | Laiko, žmogiškieji | Per visus metus |
| * 1. **Diferencijuoti, individualizuoti ir suasmeninti pamokos turinį pagal mokinių poreikius ir gebėjimus.**
 |
| 1.2.1. | Organizuoti mokymus gimnazijos mokytojams apie diferencijavimo, individualizavimo ir suasmeninimo ypatumus ir galimybes pamokose.  | Organizuotas 1 seminaras, kuriame dalyvauja ne mažiau kaip 90 proc. gimnazijos mokytojų. | Direktorė R. Liagienė | Laiko, žmogiškieji, mokinio krepšelio lėšos | Gegužė |
| 1.2.2. | Vesti integruotas pamokas (kai pamokoje dalyvauja 2 mokytojai), akcentuojant bendrą pamokos planavimą individualizuojant, diferencijuojant ir suasmeninant pamokos turinį. | Kiekvienas gimnazijos mokytojas pasirenka ne mažiau kaip vieną jam priimtiną formą gerosios patirties dalijimuisi su kolegomis.  | Metodinių grupių pirmininkai: R. ŠvelginaitėD. AniulienėJ. KuskevičienėM. DulskisL. Šiukštienė | Laiko, žmogiškieji | Pagal metodinių grupių planus |
| 1.2.3. | Vesti atviras pamokas, dalijantis gimnazijos mokytojų patirtimi apie ugdymo turinio diferencijavimą, individualizavimą, suasmeninimą, atsižvelgiant į mokinių poreikius bei galimybes. | Kiekvienas gimnazijos mokytojas pasirenka ne mažiau kaip vieną jam priimtiną formą gerosios patirties dalijimuisi su kolegomis.  | Metodinių grupių pirmininkai: R. ŠvelginaitėD. AniulienėJ. KuskevičienėM. DulskisL. Šiukštienė | Laiko, žmogiškieji | Pagal metodinių grupių planus |
| 1.2.4. | Atlikti mokytojų pamokų stebėjimą, skirtą pamatuoti pamokos planavimo pokyčiams. | Pasirinktinai stebima ne mažiau kaip 1 kiekvieno mokytojo dėstomo dalyko pamoka. Pamokos planavimo vertinimas pagerėjo ne mažiau kaip 25 proc. pamokų.  | Gimnazijos admininistracija | Laiko, žmogiškieji | Lapkritis/gruodis |
| * 1. **Tenkinti gabių mokinių ugdymosi poreikius, įgyvendinant projektą kartu NŠA „Mokinių gebėjimų atskleidimo ir jų ugdymo kokybės plėtra“ (Nr. 09.2.2-ESFA-V-707-04-0001).**
 |
| 1.3.1. | Supažindinti gimnazijos mokytojus su mokinių gebėjimų tyrimų rezultatais | Mokytojai žino mokinius, kurie dalyvauja projekto veiklose. | Projekto koordinatorė N. Kulikauskienė | Laiko, žmogiškieji | Sausis |
| 1.3.2. | Susitarti dėl projekto veiklų integravimo į ugdymo procesą | Darbo grupė priima sprendimus dėl projekto veiklų integravimo į ugdymo turinį, mokytojai planuoja vykdomas veiklas.  | Darbo grupės nariai | Laiko, žmogiškieji | Vasaris |
| 1.3.3. | Įgyvendinti projekte parengtų specialiųjų modulių turinį lietuvių kalbos, matematikos ir gamtos mokslų pamokose, neformaliojo švietimo užsiėmimuose, konsultacijose.  | Kiekvienas projekte dalyvaujantis mokytojas išbando pasirinktus specialiuosius modulius pamokose, diferencijuoja, individualizuoja ir suasmenina gabių vaikų ugdymą.  | Darbo grupės nariai | Laiko, žmogiškieji, mokinio krepšelio lėšos  | 2020/2021 m. m. II pusmetis |
| 1.3.4. | Pateikti refleksijas ir mokinių darbus projekto organizatoriams pagal nustatytas formas ir terminus. | Kiekvienas projekte dalyvaujantis mokytojas pateikia nustatytos formos refleksijas ir mokinių darbus projekto organizatoriams.  | Darbo grupės nariai | Laiko, žmogiškieji | Pagal projekto įgyvendinimo grafikus |
| 1.3.5. | Atlikti projekte dalyvaujančių mokinių projekto rezultatų vertinimą ir jo naudą mokymosi pasiekimams.  | Įvykdytas projekto rezultatų vertinimas, atskleisiantis projekto veiklų pridėtinę vertę. | Projekto koordinatorė N. Kulikauskienė | Laiko, žmogiškieji | Pasibaigus projekto veikloms |
| 1.3.6. | Priimti sprendimus dėl tolesnio projekto veiklų tęstinumo  | Atsižvelgiant į projekto rezultatus priimti sprendimai dėl jo veiklų tęstinumo gimnazijoje. | Darbo grupės nariai | Laiko, žmogiškieji | Ne vėliau kaip iki 2021 m. rugsėjo 1 d. |
| **2 tikslas. Pabaigti įgyvendinti 2019–2021 metų gimnazijos strateginiame plane numatytas veiklas** (pagal strateginį planą**).** |
| **Uždaviniai:*** 1. **Stiprinti mokinių mokymosi motyvaciją.**
	2. **Kurti mokymąsi remiančią lyderystę**
 |
| **1.1. Stiprinti mokinių mokymosi motyvaciją** |
| 1.1.1. | Sudaryti sąlygas mokytojams dalyvauti įvairiuose mokymosi renginiuose, kurie skirti mokinių mokymosi motyvacijai stiprinti. | Suorganizuota 1 bendra mokytojų kvalifikacijos tobulinimo išvyka bei sudarytos sąlygos kiekvienam mokytojui dalyvauti bent 2 motyvacijos stiprinimo renginiuose pasirinktinai pagal individualius poreikius | Direktorė R. Liagienė, kiekvienas gimnazijos mokytojas | Laiko, žmogiškieji, mokinio krepšelio lėšos | II pusmetis bei pagal individualius mokytojų kvalifikacijos tobulinimo poreikius |
| 1.1.2. | Išplėsti ugdymosi aplinkų naudojimą už gimnazijos ribų. | Per metus pravesta ne mažiau kaip 46 pamokos/veiklos muziejuose, parodose, neformaliojo švietimo centruose, parkuose ir kitose netradicinėse aplinkose  | Kiekvienas gimnazijos mokytojas | Laiko, žmogiškieji | Pagal metodinių grupių planus |
| 1.1.3. | Siekti kiekvieno mokinio sėkmės, organizuojant kryptingą Vaiko gerovės komisijos darbą.  | Sukurta veiksminga VGK darbo sistema, siekiant kiekvieno mokinio sėkmės. | VGK pirmininkė E. Simonaitienė | Laiko, žmogiškieji | Pagal VGK planą |
| 1.1.4. | Atlikti mokinių mokymosi motyvacijos tyrimą ir jo duomenis panaudoti priimant tolesnius sprendimus. | Atliktas pakartotinis 5–6 klasių mokinių motyvacijos tyrimas, taip pat į jį įtraukti ir kitų klasių mokiniai. Pamatuotas mokinių motyvacijos pokytis 5-6 klasėse. | Psichologė N. Kulikauskienė | Laiko, žmogiškieji | Rugsėjis/spalis |
| 1.1.5. | Parengti mokinių, turinčių specialiųjų ugdymosi poreikių, pasiekimų vertinimo tvarkos aprašą | Išdiskutuoti ir priimti susitarimai tarp mokytojų dėl specialiųjų poreikių mokinių vertinimo.  | Pavaduotoja ugdymui E. Simonaitienė | Laiko, žmogiškieji | Rugsėjis |
| * 1. **Kurti mokymąsi remiančią lyderystę**
 |
| 1.2.1.  | Diegti dalijimosi gerąja patirtimi mokykloje bei rajone kultūrą. | Vyksta kryptinga gimnazijos mokytojų veikla, dalijantis gerąja patirtimi. | Metodinių grupių pirmininkai: R. ŠvelginaitėD. AniulienėJ. KuskevičienėM. DulskisL. Šiukštienė | Laiko, žmogiškieji | Pagal metodinių grupių planus |
| 1.2.2. | Integruoti emocinių kompetencijų ugdymą (emocinio intelekto ugdymą) į dalykų mokymą. | SEK integravimas padeda sirpinti mokinių lyderystę. Organizuoti ne mažiau kaip 9 renginiai. | VGK pirmininkė E. Simonaitienė | Laiko, žmogiškieji | Pagal VGK planą |
| 1.2.3. | Sudaryti sąlygas mokytojams dalyvauti lyderystės kompetencijų tobulinimo kvalifikacijos renginiuose arba organizuoti tokius renginius gimnazijoje. | Kiekvienas mokytojas dalyvauja ne mažiau kaip 3 renginiuose. | Pavaduotoja ugdymui E. Simonaitienė | Laiko, žmogiškieji, mokinio krepšelio lėšos | Pagal mokytojų individualius planus ir gimnazijos renginių planą |
| 1.2.4. | Organizuoti mokytojų gerosios patirties sklaidą: kolegų veiklos stebėjimas, mokytojų profesiniai dialogai, mentorystės gimnazijoje skatinimas ir kt. | Organizuota 40 gerosios patirties priemonių. Mokytojai pasirenka gerosios patirties priemonę pagal savo poreikius. | Metodinių grupių pirmininkai: R. ŠvelginaitėD. AniulienėJ. KuskevičienėM. DulskisL. Šiukštienė | Laiko, žmogiškieji | Pagal metodinių grupių planus |
| 1.2.5. | Įtraukti mokinių savivaldą į mokymosi proceso organizavimą.  | Mokiniai skatinami dalyvauti mokyklos pažangos pokyčiuose. | Pavaduotoja ugdymui E. Simonaitienė | Laiko, žmogiškieji | Pagal mokinių tarybos planą |
| 1.2.6. | Organizuoti sveikos gyvensenos, vertybinių nuostatų puoselėjimo renginius bendruomenei | Organizuoti ne mažiau kaip 7 renginiai. | Pavaduotoja ugdymui E. Simonaitienė | Laiko, žmogiškieji | Pagal gimnazijos renginių planą |
| **3 tikslas. Parengti gimnazijos Strateginį planą 2022–2024 metams, į procesą įtraukiant gimnazijos bendruomenės narius** |
| **Uždaviniai:** * 1. **Atlikti praeito laikotarpio Strateginio plano įgyvendinimo analizę.**
	2. **Peržiūrėti ir patikslinti gimnazijos strategiją.**
	3. **Parengti esamos situacijos analizę bei taktinių veiksmų planą gimnazijos strategijai įgyvendinti**
 |
| Eil. Nr. | Priemonės pavadinimas | Numatomas rezultatas | Atsakingi vykdytojai, partneriai | Ištekliai | Laikas |
| * 1. **Atlikti praeito laikotarpio Strateginio plano įgyvendinimo analizę**
 |
| 3.1.1. | Sudaryti darbo grupę veiklos kokybės įsivertinimui vykdyti.  | Gimnazijos veiklos kokybės įsivertinimą vykdo pastovi darbo grupė, kuri gilinasi į įsivertinimo organizavimo naujoves. | Direktorė R. Liagienė | Laiko, žmogiškieji, mokinio krepšelio lėšos | Gegužė  |
| 3.1.2. | Organizuoti mokymus vidaus kokybės įsivertinimo darbo grupės nariams | Darbo grupės nariai susipažįsta su atnaujinta įsivertinimo metodika.  | Direktorė R. Liagienė | Laiko, žmogiškieji | Birželis |
| 3.1.3. | Vidaus veiklos kokybės įsivertinimo grupės veiklą derinti su strateginio plano analizės atlikimu | Veiklos įsivertinimo metu surinkami duomenys, reikalingi praėjusio laikotarpio strateginio plano įgyvendinimo analizei. | Vidaus įsivertinimo darbo grupė | Žmogiškieji, krepšelio lėšos, laiko sąnaudos | Rugsėjis  |
| 3.1.4. | Strateginio plano veiksmingumo stebėsenai atlikti platųjį įsivertinimą ir jo duomenis palyginti su ankstesnių tyrimų duomenimis. | Gauti duomenys parodo mokyklos vertinimo pokytį, surinkti duomenys, reikalingi SSGG analizei. | Vidaus įsivertinimo darbo grupė | Žmogiškieji, laiko sąnaudos | Rugsėjis, spalis |
| 3.1.5. | Parengti praėjusio laikotarpio Strateginio plano įgyvendinimo suvestinę. | Remiantis turimais duomenimis pamatuotas Strateginio plano įgyvendinimo veiksmingumas. | Vidaus įsivertinimo darbo grupė | Žmogiškieji, laiko sąnaudos | Spalis |
| 3.1.6. | Strateginio plano įgyvendinimo analizės rezultatus pristatyti mokyklos bendruomenei (Mokytojų ir Gimnazijos tarybai) | Gimnazijos bendruomenė susipažįsta su Strateginio plano įgyvendinimo rezultatais. | Vidaus įsivertinimo darbo grupė | Žmogiškieji, laiko sąnaudos | Lapkritis |
| **3.2.** **Peržiūrėti ir patikslinti gimnazijos strategiją.** |
| 3.2.1. | Sudaryti darbo grupę (DG) gimnazijos strategijos peržiūrėjimui ir tikslinimui. | Darbo grupėje dalyvauja visų bendruomenės narių ir steigėjo atstovai. | Administracija | Žmogiškieji, laiko sąnaudos | Rugpjūtis, rugsėjis |
| 3.2.2. | Strategijos darbo grupėje priimti susitarimus dėl darbų planavimo ir pasiskirstymo. | DG nariai pasiskirsto darbais ir atsakomybėmis. | Direktorė R. Liagienė | Žmogiškieji, laiko sąnaudos | Rugsėjis |
| 3.2.3. | Organizuoti mokinių tėvų apklausą dėl mokyklos vizijos, misijos, strateginių tikslų aktualumo. | Strategijos DG turi gimnazijos mokinių tėvų nuomonę. | DG tėvų atstovai, klasių auklėtojai | Žmogiškieji, laiko sąnaudos, popierius, spausdinimo išlaidos | Spalis |
| 3.2.4. | DG pasiūlytais būdais surinkti mokinių nuomonę apie mokyklos strategijos aktualumą. | Išryškėja mokinių pasiūlymai dėl mokyklos vizijos ir misijos. | Strategijos DG | Žmogiškieji, laiko sąnaudos | Spalis |
| 3.2.6. | Organizuoti mokytojų susirinkimą valstybės švietimo strategiją ir Kauno rajono strategiją reglamentuojančių dokumentų analizavimui. | Mokytojai gauna teorinių žinių apie valstybės ir rajono švietimo tikslus bei darnaus vystymosi programą, gimnazijos strateginiai tikslai dera su valstybės ir rajono švietimo prioritetais.  | Administracija | Žmogiškieji, laiko sąnaudos | Spalis |
| 3.2.7. | Organizuoti gimnazijos bendruomenės narių aktyvaus darbo susirinkimą dėl pasiūlymų gimnazijos vizijai ir misijai, strateginiams tikslams. | Išklausyta visų gimnazijos bendruomenės grupių nuomonė.  | Administracija | Žmogiškieji, laiko sąnaudos | Spalis |
| 3.2.8. | Apibendrinti pasiūlymus gimnazijos vizijai, misijai strateginiams tikslams. | Atsižvelgiant į gautas nuomones suformuluojama pasiūlymai gimnazijos vizijai, misijai, strateginiams tikslams.  | Strategijos DG nariai | Žmogiškieji, laiko sąnaudos | Gruodis |
| **3.3. Parengti esamos situacijos analizę ir taktinių veiksmų planą mokyklos strategijai įgyvendinti** |
| 3.3.1. | Esamos situacijos analizei panaudoti vidaus įsivertinimo rezultatus. | Rengiant SSGG yra panaudojami turimi vidaus veiklos įsivertinimo duomenys.  | Strategijos DG | Žmogiškieji, laiko sąnaudos | Spalis |
| 3.3.2. | Pagal visus turimus gimnazijos duomenis (vidaus įsivertinimo, išorės vertinimo, strateginio plano įgyvendinimo analizės, mokinių pažangumo, standartizuotų testų rezultatus ir kt.) parengti gimnazijos SSGG analizę.  | Parengta SSGG analizė, paremta gimnazijoje turimais duomenimis. | Strategijos DG | Žmogiškieji, laiko sąnaudos | Lapkritis |
| 3.3.3 | Detalizuoti gimnazijos ilgalaikius strateginius tikslus trumpesniems laikotarpiams. | Suformuluoti gimnazijos strateginiai tikslai ir uždaviniai 2022–2024 metams. | Metodinės grupės | Žmogiškieji, laiko sąnaudos | Gruodis |
| 3.3.4. | Sukurti priemonių planą strateginių tikslų įgyvendinimui ir jų pamatavimo rodiklius. | Sukurtas priemonių planas 2022–2024 metų strateginiams tikslams ir uždaviniams įgyvendinti. | Metodinės grupės | Žmogiškieji, laiko sąnaudos, kanceliarinės prekės | Gruodis |
| 3.3.5. | Apibendrinti ir pristatyti 2022–2024 m. strateginį planą gimnazijos bendruomenei bei steigėjui. | Parengtas gimnazijos strateginis planas 2022–2024 m. pristatytas gimnazijos bendruomenei ir steigėjui. | Strategijos DG | Žmogiškieji, laiko sąnaudos, kanceliarinės prekės | 2022 sausis |

**6. VEIKLOS PLANO ĮGYVENDINIMO ĮVERTINIMO IR**

**ATSISKAITOMYBĖS FORMOS**

10. Veiklos plano įgyvendinimą planuojama vertinti atsižvelgiant į numatytus įgyvendinimo laikotarpius mokytojų tarybos posėdžiuose, pateikti informaciją gimnazijos bendruomenei Gimnazijos tarybos posėdžiuose, tėvų susirinkimuose. Tarpinė VP analizė numatoma 2021 metų rugpjūčio mėnesį mokytojų tarybos posėdyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kauno r. Babtų gimnazijos

Gimnazijos tarybos

2021 m. vasario \_\_ d. nutarimu Nr. \_\_